Ehdotus neuvoston asetukseksi (EY) tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 siirtymäkauden säännöksistä /* KOM/96/0128 lopull. - CNS 96/0091 */



Virallinen lehti nro C 176 , 19/06/1996 s. 0014



Ehdotus neuvoston asetukseksi (EY) tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 siirtymäkauden säännöksistä (96/C 176/06) KOM(96) 128 lopull. - 96/0091(CNS) (Komission esittämä 30 päivänä huhtikuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että Välimeren kalavarojen teknisistä säilyttämistoimenpiteistä 27 päivänä kesäkuuta 1994 annettua neuvoston asetusta (EY) N:o 1626/94 (1) sovellettaessa Adrianmerellä syntyy vaaditun vähimmäiskoon alittavien kalojen suureen pyyntiin liittyviä erityisongelmia, erityisesti kummeliturskan ja mullon osalta, Adrianmerellä tämä ongelma on vakavampi, koska tiettyjen kolmansien maiden lipun alla purjehtivat kalastajat kilpailevat samoista kalakannoista ja samoista markkinoista, eivätkä he ole sitoutuneita noudattamaan samoja teknisiä sääntöjä kuin yhteisön kalastajat, on tarpeen löytää ratkaisuja, jotka eivät poikkea vuonna 1995 voimaantulleen sellaisen lainsäädännön tavoitteista, jonka tavoitteena on kalavarojen säilyttäminen Välimerellä; sen vuoksi on säädettävä väliaikaisista poikkeuksista asetuksen (EY) N:o 1626/94 liitteessä IV laadittuihin vähimmäiskokoihin ja soveltaa niitä Adrianmerellä, näiden väliaikaisten poikkeusten säätämisen tavoitteena on antaa Adrianmeren kalastajien sopeutua asteittain valikoivampien menetelmien täytäntöönpanoon, erityisesti kummeliturskan ja mullon osalta, Euroopan parlamentti on hyväksynyt 5 päivänä huhtikuuta 1995 päätöslauselman, jossa suositellaan muutosta asetukseen (EY) N:o 1626/94, jotta Italian alueiden kalastajat voivat panna täytäntöön sen sisältämät säännökset, samanlainen tilanne voisi syntyä muilla Välimeren alueilla; olisi säädettävä menettelystä, jolla tämän asetuksen säännökset ulotetaan koskemaan kyseisiä alueita, ja on myös syytä säätää erityissäännöksistä kyseisten lajien kaupanpitämisestä Italian Adrianmeren rannikkoalueilla, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 1626/94 8 artiklan 1 kohdassa säädetään, Adrianmerellä pohjatrooleilla pyydettyjen kummeliturskien (Merluccius merluccius) ja mullojen (Mullus spp.) osalta sallitaan pienemmät vähimmäiskoot kuin mainitun asetuksen liitteessä IV ilmoitetaan seuraavin edellytyksin: - 31 päivään joulukuuta 1996 lukumääräisesti ilmaistujen aluksella säilytettyjen kummeliturskien määrä, joiden koko on 14 senttimetrin ja 20 senttimetrin välillä, ei saa ylittää 30:tä prosenttia pyynnistä. Tämä vähimmäispituus on kuitenkin 17 senttimetriä 1 päivän tammikuuta 1997 ja 31 päivän joulukuuta 1998 välisenä aikana. - 31 päivään joulukuuta 1996 lukumääräisesti ilmaistujen aluksella säilytettyjen sellaisten mullojen määrä, joiden koko on 7 senttimetrin ja 11 senttimetrin välillä, ei saa ylittää 30:tä prosenttia pyynnistä. Tämä vähimmäispituus on kuitenkin 9 senttimetriä 1 päivän tammikuuta 1997 ja 31 päivän joulukuuta 1998 välisenä aikana. 2 artikla Italian Adrianmeren rannikkovyöhykkeillä pyydetyn kummeliturskan vähimmäiskoko kaupan pitämisessä vahvistetaan 14 senttimetriin 31 päivään joulukuuta 1996 ja 17 senttimetriin 1 päivän tammikuuta 1997 ja 31 päivän joulukuuta 1998 välisenä aikana 28 päivänä tammikuuta 1976 annetun neuvoston asetuksen (ETY) N:o 103/76 (2) soveltamista varten. 3 artikla Jonkin jäsenvaltion perustellusta pyynnöstä 1 kohdassa säädettyä poikkeusta voidaan laajentaa samaksi 1 ja 2 artiklassa tarkoitetuksi ajanjaksoksi kaikille muille vyöhykkeille, joille kalastustoiminta kohdistuu kolmansien maiden kanssa jaettuun kantaan 20 päivänä joulukuuta 1992 annetun asetuksen (ETY) N:o 3760/92 (3) 18 artiklassa vahvistetun menettelyn mukaisesti. 4 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 171, 6.7.1994, s. 1 (2) EYVL N:o L 20, 28.1.1976, s. 29 (3) EYVL N:o L 389, 31.12.1992, s. 1